32 liggja á sjúkrahúsi með covid, átta eru á gjörgæslu og fimm þeirra í öndunarvél. Það er þungt hljóð í Þórólfi Guðnasyni sóttvarnalækni sem býst allt eins við neyðarkalli frá spítalanum í dag.
Þetta er dálítið ógnvekjandi ég verð bara að segja það. ég veit að spitalinn er að funda um sína stöðu og hvað ákall þeir ætla að senda út um stöðuna.
Gæti borist neyðarkall frá spítalanum í dag? Jaaaa ég gæti alveg eins búist við því, eg veit það ekki, spítalinn gæti svarað því betur en ég er alveg viðbúinn neyðarkalli frá spítalanum hvenær sem er.
Þórólfur ætlar að leggja til hertar samkomutakmarkanir innanlands ef spítalinn gefi út að hann sé kominn að þolmörkum. Heilbrigðisráðherra tekur sem fyrr lokaákvörðun um aðgerðir.
Fyrir viku skilaði spítalinn áhættumati þar sem sagði að við núverandi aðstæður væri spítalinn kominn að þolmörkum. Þá samþykkti Ríkisstjórnin aðgerðir til að létta á heilbrigðiskerfinu, meðal annars að finna um þrjátíu sjúklingum pláss annars staðar. Á upplýsingafundi í gær sagði forstjóri spítalans að ástandið væri enn áþekkt og erfiðast væri að tryggja mönnun á gjörgæslu. Spítalinn væri að leita til starfsfólks á öðrum stofnunum og einkareknum stofum.
Í kringum 70 hafa lagst inn á sjúkrahús frá 1. júlí, sem eru í kringum 2,5% af öllum sem hafa greinst í þessari bylgju.
Ef útbreiðslan heldur áfram að verða svon amikil. þá fjögar í þessum hópi sem þarf á innlögn að halda og jafnvel á gjörgæslumeðferð, þetta er alvarleg staða finnst mér. m´re finnst þetta vera þung tíðindi sem okkur er að berast á hverjum degi.
Þú hefur alltaf sagt að það taki 10-14 daga að sjá arangurinn af aðgerðunum, er ekki of seint í rassinn gripið að grípa til aðgerða, ef spitalinn er þegar kominn á þetta neyðarstig?
Já það má alveg segja það að það tekur ákveðinn tíma að sjá arangurinn, meirað segja er eg ekki alveg viss um að hertar aðgerðir myndu skila jafn miklum árangri núna eins og áður útbreiðslan er orðin það mikið í samfélaginu held ég að það geti tekið aðeins lengri tíma. Það er einmitt á þeim grunni sem ég og landlæknir höfum sent erindi til ráðherra um þessa þr´´oun sem er í gangi þar sem stjórnvöld eru hvött til að skoða þessa þróun í ljósi annarra hagsmuna, og hvort grípa þurfi til hertra aðgerða.
Þórólfur vísar þar í erindi sem hann sendi ráðherra um mánaðamótin. Þá voru settar á þær aðgerðir sem nú eru í gildi; um 200 manna samkomubann, grímuskylda og eins metra fjarlægð milli fólks. Í vikunni voru þær framlengdar um tvær vikur.
130 greindust innanlands í gær, 4,4% af þeim sem fóru í sýnatöku. 91 var utan sóttkvíar við greiningu. 32 eru á spítala, sem er mesti fjöldi í þessari bylgju. Smitin eru í öllum landshlutum en langflest á aldrinum 18-29 ára.
við erum að sjá áfram sama fjölda greinast á hverjum degi, ekkert lát á því. á meðan svo er bætist bara í hópinn sem þarf að leggjast inn.
Átta eru á gjörgæslu vegna covid og fimm í öndunarvél. Sóttvarnalæknir segir þróunina ógnvekjandi og býst jafnvel við neyðarkalli frá spítalanum í dag.